


Z A P I S N I K
23.  sjednice Vijeća Gradske četvrti Donja Dubrava,
održane 23. svibnja 2023.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Alin Kavur, Petar Atanasoski, Antun Bošnjaković, Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Tomislav Ivanek, Ankica Penava Pejčinović, Hrvoje Tomić i Ivan Totić.
Nenazočni član Vijeća: Darijen Belec – ispričao izostanak
Nazočni članovi VMO: Damir Škarić – potpredsjednik VMO Čulinec.
Nazočni gosti: Dražen Soldan i Josipa Soldan
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava, Marijana Lepur – viša stručna suradnica za rad tijela mjesne samouprave  i Silvestar Smrekar - stručni referenti za rad tijela mjesne samouprave. 
Predsjednik utvrđuje da je na sjednici prisutno 14. vijećnika te Vijeće može pravovaljano odlučivati. Otvara 23. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 22. sjednice. Primjedbi nije bilo te predsjednik nakon provedenog glasovanja utvrđuje da je zapisnik 22. sjednice jednoglasno prihvaćen.
Potom predlaže dopunu dnevnog reda točkama 15 „Prijedlog zaključka o prijedlogu lokacija za sadnju drveća i ozelenjivanje javnih površina na području Mjesnog odbora Donja Dubrava“ i. 16. „Prijedlog zaključka o zahtjevu stanara kojim traže postavljanje stupića ili iscrtavanje oznaka zabrane parkiranja ispred zgrade Dubrava 76“ , a predložen prijedlog dopune dnevnog reda s materijalima dostavljen je elektronskim putem prije sjednice.
Pita članove Vijeća imaju li još kakvih prijedloga dopune dnevnog reda. Kako drugih prijedloga za dopunu nije bilo, nakon provedenog glasovanja utvrđuje da su prijedlozi točkama 15. i 16. jednoglasno prihvaćeni, a zatim je, također  jednoglasno  usvojen


D N E V N I   R E D:


1. Prijedlog Izvješća o izvršenju Plana komunalnih aktivnosti Gradske četvrti Donja Dubrava u 2022.
- predlagatelj: Gradski ured za mjesnu samoupravu, civilnu zaštitu i sigurnost
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2023.
- predlagatelj: predsjednik Vijeća 
3. Prijedlog zaključka o osnivanju i imenovanju Vijeća za prevenciju Gradske četvrti Donja Dubrava
- predlagatelj: predsjednik Vijeća  
      4.   Prijedlog zaključka o održavanju manifestacije Dani Dubrave 2023.
             - predlagatelj: predsjednik Vijeća   
      5.  Prijedlog zaključka o prijedlozima za  izmjene i dopune  GUP-a  Grada Zagreba za područje Gradske četvrti Donja Dubrava – donošenje zaključka
- predlagatelj: predsjednik Vijeća 
      6.  Prijedlog zaključka o davanju mišljenja o Odluci za  izradu izmjena i dopuna   GUP-a  za Sesvete
- predlagatelj: predsjednik Vijeća 
  7.  Donošenje zaključka o davanju prijedloga za izradu nacrta prijedloga Odluke o uvjetima i načinu držanja  kućnih ljubimaca i načinu postupanja s napuštenim i  izgubljenim životinjama i divljim životinjama
       -  predlagatelj: Gradski ured za gospodarstvo, ekološku održivost i strategijsko planiranje
       8.   Prijedlog zaključka o peticiji stanara Pehljinske ulice za obustavu proširenja prolaza i izgradnju stepenica izlaza iz Pehljinske ulice na Ulicu kneza Branimira 
              - predlagatelj: predsjednik Vijeća 
  9.    Donošenje zaključka o očitovanju o korekciji voznog reda autobusne linije 225 Sesvete- Resnik-Kozari Bok
  - predlagatelj: predsjednik Vijeća 
  10.  Donošenje zaključka o očitovanju o korekciji voznog reda autobusnih linija 214  Koledinečka-Trnava-Kozari bok i 235 Dubrava-Koledinečka-Kozari bok 
  - predlagatelj: predsjednik Vijeća 
      11. Prijedlog zaključka o očitovanju o prijedlogu uspostave jednosmjerne regulacije prometa sa obilježavanjem uzdužnog parkirališta u Ulici krušaka i Ulici borova
              - predlagatelj: predsjednik Vijeća 
       12.   Donošenje zaključka o zahtjevu tvrtke Apeks d.o.o. kojim traže suglasnost za uređenje površine k.č. 8705/25 k.o. Dubrava (Ulica platana 10a)
               - predlagatelj: predsjednik Vijeća
       13. Prijedlog zaključka o prometnom rješenju izlaza iz ulice/odvojka Ulice kneza Branimira (između Južne i Pehljinske ulice)  na Ulicu kneza Branimira
              - predlagatelj: Vijeća mjesnih odbora
       14.  Prijedlog zaključka o prijedlogu postavljanja dodatnih stupića uz OŠ Retkovec
              - predlagatelj: Vijeća mjesnih odbora
      15.  Prijedlog zaključka o prijedlogu lokacija za sadnju drveća i ozelenjavanje javnih površina na području Mjesnog odbora Donja Dubrava
              - predlagatelj: predsjednik Vijeća
      16. Prijedlog zaključka o zahtjevu stanara kojim traže postavljanje stupića ili  iscrtavanje oznaka zabrane parkiranja ispred zgrade Dubrava 76
              - predlagatelj: predsjednik Vijeća 
      17.  Pitanja, prijedlozi i obavijesti



Ad 1 - Prijedlog Izvješća o izvršenju Plana komunalnih aktivnosti Gradske četvrti Donja Dubrava u 2022.
Predsjednik pojašnjava Izvješće te ističe da je prema Izvješću o izvršenju PKA u GČ DD realizirano 56% akcija  te dodaje da smo po ovim postocima ipak  daleko od najlošijih rezultata u odnosu na druge  Gradske četvrte. 
U raspravi sudjeluju: T. Majcan, A. Bošnjaković i I. Totić. 
Nakon provedenog glasovanja, Vijeće jednoglasno donosi

Izvješće o izvršenju Plana komunalnih aktivnosti 
Gradske četvrti Donja Dubrava u 2022.
(Tekst Izvješća priložen je ovom zapisniku i njegov je sastavni dio)




Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2023.
Predsjednik pojašnjava izmjene Plana PKA Donja Dubrava te naglašava da se ništa ne mijenja u stavkama, došlo je do poskupljenja radova  pa samim time o Izmjene PKA. 
U raspravi sudjeluju T. Majcan, A. Bošnjaković i M. Božić.
Predsjednik nakon provedenog glasovanja o Prijedlogu zaključka o izmjeni Plana komunalnih aktivnosti Gradske četvrti Donja Dubrava utvrđuje da uz 8 glasa „za“ i 6 „suzdržan“ zaključak donesen.

Zaključak o izmjeni Plana komunalnih aktivnosti 
Gradske četvrti Donja Dubrava u 2023.
(Zaključak je priložen ovom zapisniku i njegov je sastavni dio)


Ad 3 - Prijedlog zaključka o osnivanju i imenovanju Vijeća za prevenciju Gradske četvrti Donja Dubrava

Predsjednik otvara raspravu o Prijedlogu zaključka te pojašnjava da je osnivanje Vijeća za prevenciju u skladu s Statutom Grada Zagreba i Pravilima  gradske četvrti. 
Predsjednik predlaže da se u navedeno Vijeće iz redova člana Vijeća Gradske četvrti Donja Dubrava imenuju: Ivan Totić, Adriano Friganović i Tomislav Ivanek. Vijeće jednoglasno podržava prijedlog.
Nakon provedenog glasovanja, Vijeće jednoglasno donosi


[bookmark: _Hlk106869256]ZAKLJUČAK
o osnivanju i imenovanju Vijeća za prevenciju Gradske četvrti Donja Dubrava
 
1. Osniva se Vijeće za prevenciju Gradske četvrti Donja Dubrava (u daljnjem tekstu: Vijeće) u svrhu koordinacije aktivnosti svih društvenih subjekata na postizanju što većeg stupnja sigurnosti, zaštite ljudi i imovine te kvalitete življenja na području Gradske četvrti Donja Dubrava
 
2. Zadaće Vijeća su:
- organiziranje i koordiniranje provođenja aktivnosti i mjera na povećanju sigurnosti građana i imovine;
- suradnja i davanje potpore svim društvenim subjektima čiji rad je u funkciji povećanja sigurnosti građana i imovine;
- reagiranje na pojavne oblike kriminala u začecima te prepoznavanje njihovih uzroka;
- koordinacija rada Vijeća s Vijećem za prevenciju Grada Zagreba;
- iniciranje osnivanja vijeća za prevenciju mjesnih odbora;
- zajedničke preventivne aktivnosti s vijećima za prevenciju mjesnih odbora;
- podnošenje izvješća o aktivnostima i mjerama prevencije kriminaliteta na području gradske četvrti;
- uključivanje građana s područja gradske četvrti u provedbe pojedinih dijelova programa;
- informiranje i prezentiranje rada i rezultata rada sudionika preventivnih aktivnosti u medijima i javnosti.
 3. Članove Vijeća imenuje Vijeće Gradske četvrti Donja Dubrava.
Vijeće ima predsjednika, zamjenika i po pet članova.
Predsjednik Vijeća je po položaju predsjednik Vijeća Gradske četvrti Donja Dubrava,
Zamjenik predsjednika je po položaju načelnik III. policijske postaje, Policijska uprava zagrebačka.
Članovi Vijeća su članovi Vijeća Gradske četvrti Donja Dubrava, predstavnici udruga, vjerskih zajednica, ugledni pojedinci i članovi zajednice koji će svojim radom pridonijeti razvoju zajednice i većoj sigurnosti građana.
 
4. U Vijeće imenuju se:
- za predsjednika: predsjednik Vijeća Gradske četvrti Donja Dubrava:
- za zamjenika predsjednika: načelnik III. policijske postaje, Policijska uprava zagrebačka;
  - za članove:
- tri člana iz redova člana Vijeća Gradske četvrti Donja Dubrava:
    Ivan Totić,
    Adriano Friganović i
    Tomislav Ivanek.
- dva člana iz redova udruga, vjerskih zajednica, ugledni pojedinci i članovi zajednice i drugih djelatnika:
Nikola Šandrk i 
Marko Mikulek.
 
5. Način rada utvrdit će se poslovnikom koji Vijeće donosi na svojoj konstituirajućoj sjednici, što je saziva predsjednik Vijeća Gradske četvrti Donja Dubrava.
 
6. U razdoblju od raspuštanja Vijeća Gradske četvrti Donja Dubrava do konstituiranja novoizabranog Vijeća Gradske četvrti Donja Dubrava, odnosno do imenovanja novih članova Vijeća svim imenovanim članovima Vijeća traje mandat.
 
7. Stručne, administrativne i tehničke poslove za Vijeće obavljat će Gradski ured za mjesnu samoupravu, civilnu zaštitu i sigurnost.
 
8. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.


Ad 4 - Prijedlog zaključka o održavanju manifestacije Dani Dubrave 2023.
Predsjednik pojašnjava prijedlog te kaže da će se manifestacija Dani Dubrave održati od 2. lipnja do 21. lipnja 2023. te  dodaje da je dugogodišnja praksa da Vijeće daje potporu odnosno  sudjeluje u pokrivanju dijela troškova  u organiziranju i održavanju manifestacije Dani Dubrave.
U raspravi sudjeluju P. Atanasoski, A. Bošnjaković i T. Majcan. 
Nakon provedenog glasovanja, Vijeće jednoglasno donosi 


Z A K LJ U Č A K
o održavanju manifestacije Dani Dubrave 2023.


1. Vijeće će u suradnji s Narodnim sveučilištem Dubrava i Gradskom četvrti Gornja Dubrava sudjelovati u organiziranju i održavanju manifestacije Dani Dubrave 2023.

1. Manifestacija će se održati u periodu od 2. lipnja do 21. lipnja 2023. godine.

1. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Gornja Dubrava.	


Ad 5 - Prijedlog zaključka o prijedlozima za  izmjene i dopune  GUP-a  Grada Zagreba za područje Gradske četvrti Donja Dubrava – donošenje zaključka
[bookmark: _GoBack]Predsjednik pojašnjava prijedlog te kaže da je Gradska skupština donijela odluku o izradi izmjena i dopuna GUP-a. pa sukladno navedenom predlaže se nadležnom tijelu da se prilikom izrade Izmjena i dopuna GUP-a razmotre zahtjevi za područje GČ Donja Dubrava.
A. Penava Pejćinović  predlaže nove stavke za dopuna Prijedloga zaključka s kojima je nakon provedenog glasovanja Vijeće suglasno.

Vijeće jednoglasno donosi. 

Z A K L J U Č A K
o zahtjevu za izradu izmjena i dopuna GUP-a grada Zagreba
 za područje Gradske četvrti Donja Dubrava

 
I. Vijeće predlaže nadležnom upravnom tijelu da prilikom izrade Izmjena i dopuna Generalnog urbanističkog plana grada Zagreba za područje Gradske četvrti Donja Dubrava razmotri navedene zahtjeve po mjesnim odborima i provede sljedeće izmjene:

MO „30. svibnja 1990.“
1. Križanje Osječke i Branimirove - sjeveroistočni dio
          k.č.br. 8937/1 i 8938/1 k.o. Dubrava - prenamjena iz M u IS ili Z ( koridor za budući
          nathodnik preko Branimirove)
2. Pehljinska – Branimirova
          k.č.br. 8753/1 k.o. Dubrava - prenamjena iz S u Z
3. MO 30. svibnja 1991. – zgrada MO Vinodolska br. 23
          k.č.br.7737/3 k.o.  Dubrava, prenamjena iz S u D
4. Vinodolska br. 23 – park
k.č.br. 7737/5, 7737/6, 7737/8, 7737/10, 7737/1 sve k.o. Dubrava - prenamjena iz S u Z
5. Vinodolska 23 – igralište
           k.č.br. 7738/1 k.o. Dubrava - prenamjena iz S u R1 ili R2 ili Z

MO Čulinec
1. Objekt MO Čulinec, Ulica badema 2a
            k.č.br. 580/16 k.o.  Resnik, - izmjena namjene S u D
2. DV Jabuka, Ul. badema 14a
            k.č.br.5 80/95 k.o.  Resnik, - izmjena namjene S u D
3. Crkva, Ul. bagrema / Čulinečka
            k.č.br. 587/2 k.o. Resnik- izmjena namjene S u D
4. Dječje igralište, Ul. borova
            k.č.br. 561/8, 561/9 k.o. Dubrava - izmjena namjene S u D ili Z

MO Donja Dubrava
1. Zgrada javne namjene, Maksimirska 286
            k.č.br. 2/1 k.o. Peščenica - izmjena namjene, M2 u D
2. Ulica kneza Branimira, sjeverna strana, od Štefanovečke c. do Gračačke ulice
            k.č.br. 9511/1, 9490/2, 9490/3, 9507 i 9508 k.o. Dubrava - izmjena namjene M u Z, 
             zaštita zelenog pojasa.        

MO „Ivan Mažuranić“
1. Park Vardarska/Kapucinska
           k.č.br. 6895 k.o. Dubrava - izmjena namjene S u Z 
2. Žabanjska 19
           k.č.br. 6701/1 k.o. Dubrava - izmjena namjene S u Z1
3. Vrpoljska - dječje igralište
           k.č.br. 7159 k.o. Dubrava -  izmjena namjene, M2 u Z
4. Naselje Ante Starčevića
          povijesna cjelina omeđena s juga Javorinskom ulicom, sa sjeverne strane Fočanskom
          ulicom, zapadne strane Saborskom ulicom i s južne strane Kijevskom           
          Zaštita naselja koja podrazumijeva očuvanje njegove autentičnosti i poštivanje izvornih  
          urbanističko-arhitektonskih zamisli.

MO Stari Retkovec 
1. Livade, I. Retkovec 2a i dio kod Aleja grabova ( dio i MO Novi Retkovec)
           k.č.br. 8200/2/3/4/5/6/18/20/21 k.o. Dubrava - prenamjena iz S i M1 u D (mogućnost
           gradnje  doma za umirovljenike ili dječjeg vrtića) ili Z 
2. Zelena površina  k.č.br. 1916/1, 1916/2, 1916/3 k.o. Resnik – prenamjena iz S u Z ili R

MO Novi Retkovec
1. Livada - Druge gardijske brigade, Čulinečka i Ulica kneza Branimira -zapadno do Čulinečke
            k.č.br. 8696, 8705/11 k.o Dubrava - prenamjena iz S i M1 u Z cijele zone ili dijela zone
3. Šikara/ruševina omeđeno ulicama Čulinečka, Breza, Aleja dudova, Sljezova
           k.č.br. 8727/11, 8727/1, 8069, 8070, 8727/6, 8727/5, 8726, 8725/1, 8725/2, 8723 k.o          Dubrava – prenamjena M1 u D (mogućnost gradnje doma za umirovljenike ili dječjeg vrtića) ili Z
4. Dubrava 256,  bivša crkva, sada razrušena i zapaljena građevina
           k.č.br. 8225 k.o Dubrava, - prenamjena M1 u D ili Z
5. Već izgrađeni parkovi koji su u zonama stambene ili mješovite gradnje
          "Limeni park" dječje igralište - k.č. 8575/351 k.o. Dubrava- prenamjena iz S u Z
           park Sitnice  - k.č.br. 8200/1 k.o. Dubrava- prenamjena iz M1 u Z
Park Malina, livada uz Krupski put - k.č.br. 8060/1, 8125/6 k.o. Dubrava - prenamjena iz postojećeg M1 u Z

MO Trnava
1. Južno od željezničke pruge, od I. Trnave do budućeg podvožnjaka na Mandlovoj 
            k.č.br. 4927/24 k.o. Resnik i k.č. 4357/5 k.o. Peščenica
            Prijedlog: Baošički put potrebno je spojiti na podvožnjak Mandlova - Grada Gospića i  to u oba smjera.
2. Sportski centar - Resnički put
            k.č.br. 1101/1 k.o. Resnik - Prenamjena iz M1 u R1

II. Ovaj Zaključak dostavlja se Gradskom uredu za gospodarstvo, ekološku održivost i strategijsko planiranje na daljnje postupanje. 

Ad 6 - Prijedlog zaključka o davanju mišljenja o Odluci za  izradu izmjena i dopuna   
GUP-a za Sesvete
Predsjednik pojašnjava Prijedlog zaključka i otvara raspravu.  
Bez rasprave, nakon provedenog glasovanja, predsjednik utvrđuje da je jednoglasno donesen


Z A K L J U Č A K
o davanju mišljenja o Odluci o izradi izmjena i dopuna
Generalnoga urbanističkog plana Sesveta



1. Vijeće Gradske četvrti Donja Dubrava razmotrilo je Odluku o izradi izmjena i dopuna Generalnoga urbanističkog plana Sesveta te na istu nema primjedbi niti prijedloga za izmjene.

1. Ovaj će zaključak biti upućen Gradskom uredu za gospodarstvo, ekološku održivost i strategijsko planiranje.
 


Ad 7 - Donošenje zaključka o davanju prijedloga za izradu nacrta prijedloga Odluke o uvjetima i načinu držanja  kućnih ljubimaca i načinu postupanja s napuštenim i  izgubljenim životinjama i divljim životinjama
Predsjednik pojašnjava Prijedlog  i otvara raspravu.  
A. Penava Pejčinović predlaže da se uz površine navedene u Odluci o uvjetima i načinu držanja kućnih ljubimaca na kojima se psi mogu kretati bez povodva uz nadzor uvrsti i površina uz potok prema Starom Retkovcu. 
Obzirom da nije bilo drugih prijedloga predsjednik daje na glasovanje prijedlog te utvrđuje da je isti jednoglasno usvojen.
Bez rasprave, nakon provedenog glasovanja, predsjednik utvrđuje da je jednoglasno donesen

Z A K L J U Č A K
o davanju prijedloga  za nacrt prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama


2. Vijeće predlaže, da se prilikom izrade nacrta prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama osim javnih površina na kojima se psi mogu kretati bez povodca uz nadzor i odgovornost navedenih u Odluci (Službeni glasnik Grada Zagreba 28/18) uvrsti:  

· površina uz potok Trnava (na dionici od Ulice Roberta Močiljanina do II. Sopničkog odvojka)

3. Ovaj će zaključak biti upućen Gradskom uredu za gospodarstvo, ekološku održivost i strategijsko planiranje.


Ad 8 - Prijedlog zaključka o peticiji stanara Pehljinske ulice za obustavu proširenja prolaza i izgradnju stepenica izlaza iz Pehljinske ulice na Ulicu kneza Branimira 
Predsjednik pojašnjava Prijedlog zaključka te kaže da  dostavljena peticija nije mjerodavna  obzirom je istu potpisalo samo jedan dio stanovnika Pehljinske ulice. Kaže da u istoj ima 24 k.br., a u peticiji su  navedeni potpisi građana  iz 11 kućnih brojeva. Isto tako zaprimio je mailove građana koji navode da su obmanuti jer su mislili da potpisuju peticiju za gradnju stepenica.  Otvara raspravu te daje riječ gđi J. Soldan.
J. Soldan kaže da u Pehljinskoj ulici  ima malo mjesta za parking te da se ne  može dovesti/probiti  automobilom do svoje kuće i garaže. Smatra da će gradnja stepenica samo produbiti ionako velik problem parkiranja u Pehljinskoj ulici te da će se situacija promijeniti na gore. Napominje da  je prije dvije godine poduzele radnje za rješavanja ovog problema. Dodaje da su suvlasnici na zemljištu s Gradom na kojem se grade stepenice, te su tražili otkup zemljišta i  suglasnost za parcelaciju koji izuzima izlaz iz Pehljinske na Branimirovu, ali ovo Vijeće nije suglasno s datim prijedlogom. Navodi da traži odgodu gradnje stepenica  dok se ne riješi njihov predmet te se onda ide s izgradnjom stepenica. Kaže da nije u redu da Vijeće Mjesnog odbora pobija peticiju na način da anketiraju ljude. 
Predsjednik  ističe da ovo Vijeće nikada nije glasovalo o navedenom zahtjevu te da nisu ni mogli dobiti suglasnosti od Grada o prodaji zemljišta bez mišljenja Vijeća. Predsjednik odgovara gđe. Soldan da u mailu koji je poslala, citira „ ja u ime svih stanara šaljem zahtjev/peticiju kojom tražimo od Vijeća da trenutno obustavi sve daljnje radnje vezano za izgradnju stepenica“ te je u Zaključku i citirano navedeno traženje. Isto tako u peticiji jasno se traži, citira peticiju koju je poslala gđa. Soldan: „mi stanovnici Pehljinske ulice NISMO suglasni sa izgradnjom stepenica iz Pehljinske ulice na Ulicu kneza Branimira“. Također dodaje da su na predmetnom zemljištu suvlasnici s gradom oko 12% na parceli od cca 1000m2. Dalje nadodaje ukoliko svi stanovnici Pehljinske i okolnih ulica budu suglasni za obustavom gradnje stepenica ovo Vijeće nikada nije bilo protiv volje građana. 
I. Totić smatra da je u ulici jako važno imati pristup za  invalide i majke s kolicima. 
N. Horvatić također smatra da se svi građani Pehljinske ulice trebaju izjasniti žele li izgradnju stepenica. 
U daljnjoj raspravi sudjeluju: N. Horvatić, A. Bošnjaković, I. Totić, M. Božić, H. Tomić i A. Friganović. 
Nakon rasprave  predsjednik predlaže  da se iz Prijedloga zaključka izostavi dio o provođenju ankete od strane Mjesnog odbora. Također predlaže da Vijeće ne prihvati prijedlog za obustavom radnji vezano za izgradnju stepenica, budući da je tek u postupku izrada projektne dokumentacije za proširenje prolaza (pristup za invalide i majke s kolicima) i izgradnja stepenica te da isti nije u javnom interesu. Daje novi prijedlog na glasovanje.

Nakon provedenog glasovanja, predsjednik utvrđuje da je sa 12 glasova „za i 2 glasa „suzdržan“  donesen


Z A K L J U Č A K
 o peticiji stanara Pehljinske ulice za obustavu proširenja  prolaza i 
izgradnju stepenica izlaza iz Pehljinske ulice na Ulicu kneza Branimira

 
1. Razmotren je podnesak stanara Pehljinske ulice kojim se traži od Vijeća da „trenutno obustavi sve daljnje radnje vezao za izgradnju stepenica“  za koje je Vijeće Planom komunalnih aktivnosti Gradske četvrti Donja Dubrava u 2022. i 2023. osiguralo financijska sredstva za izradu projektne dokumentacije za proširenje prolaza (pristup za invalide i majke s kolicima) i izgradnju stepenica iz Pehljinske ulice na Ulicu kneza Branimira.  U  podnesku  se navodi da će se izgradnjom stepenica te proširenjem izlaza produbiti problem parkiranja u Pehljinskoj ulici. 

2. U podnesku se navodi i da je provedena peticija te da su sazvani svi stanari Pehljinske ulice, međutim iz  peticije je razvidno da su potpisani samo stanari Pehljinske ulice s k.br. 3, 4, 5, 6, 6a, 7, 9, 13, 17, 19 i 23. 

3. Obzirom na navedeno Vijeće Gradske četvrti Donja Dubrava ne prihvaća zahtjev kojim se traži  „trenutna obustava svih daljnjih radnji vezano za izgradnju stepenica“  jer isti nije u javnom interesu. 

4. Ovaj Zaključak dostavlja se  gđi. Josipi Soldan na znanje. 
 


Ad 9- Donošenje zaključka o očitovanju o korekciji voznog reda autobusne linije 225 Sesvete- Resnik-Kozari Bok
Predsjednik pojašnjava točku dnevnog reda te kaže da se Vijeće treba očitovati o prijedlogu Zagrebačkog električnog tramvaja za korekcijom voznog reda autobusne linije 225 Sesvete-resnik-Kozari,a  koji ste dobili u materijalima za sjednicu. Dodaje da se VMO Resnički gaj na prijedlog korekcije navedenog voznog reda nije dalo suglasnost, dok se VMO pozitivno očitovalo o prijedlogu te otvara raspravu. 
M. Božić kaže da je izričito protiv korekcije navedenog voznog reda autobusne linije 225. 
Predsjednik daje na glasovanje prijedlog da Vijeće nije suglasno o predloženoj korekciji voznog reda autobusne linije 225 Sesvete-Resnik-Kozari Bok.
Nakon provedenog glasovanja, Vijeće jednoglasno donosi

Z A K L J U Č A K
o očitovanju o korekciji voznog reda autobusne linije 
225 Sesvete – Resnik – Kozari Bok


1. Razmotren je prijedlog Zagrebačkog električnog tramvaja d.o.o. za korekcijom voznog reda autobusne linije 225 Sesvete – Resnik – Kozari Bok te mišljenja vijeća mjesnih odbora koja nisu suglasna s navedenim korekcijama.

1. Vijeće nije suglasno s predloženim korekcijama voznog reda autobusne linije 225.

1. Ovaj Zaključak dostavlja se Zagrebačkom električnom tramvaju d.o.o. na daljnje postupanje i Gradskoj četvrti Sesvete na znanje.

Ad. 10- Donošenje zaključka o očitovanju o korekciji voznog reda autobusnih linija 214  Koledinečka-Trnava-Kozari bok i 235 Dubrava-Koledinečka-Kozari bok.
Predsjednik pojašnjava točku dnevnog reda te kaže da se Vijeće treba očitovati sukladno traženju ZET-a i o korekciji voznog reda autobusnih linija 214 i 235 te otvara raspravu. Dodaje da  VMO Čulinec i VMO Resnički gaj  isto tako nisu suglasna s predloženom  korekcijom voznog reda te otvara raspravu.
Predsjednik daje na glasovanje prijedlog da Vijeće nije  suglasno s predloženom korekcijom voznog reda autobusnih linija 214 Koledinečka-Trnava-Kozari bok i 235 Dubrav-Koledinečka –Kozari bok . 

Bez rasprave/Vijeće jednoglasno donosi.

Z A K L J U Č A K
o očitovanju o korekciji voznih redova autobusnih linija 
214 Koledinečka-Trnava-Kozari Bok i 235 Dubrava-Koledinečka-Kozari Bok


1. Razmotren je prijedlog Zagrebačkog električnog tramvaja d.o.o. za korekcijom voznih redova autobusnih linija 214 Koledinečka-Trnava-Kozari Bok i 235 Dubrava-Koledinečka-Kozari Bok te mišljenja vijeća mjesnih odbora koja nisu suglasna s navedenim korekcijama.

2. Stoga, Vijeće nije suglasno s predloženim korekcijama voznih redova autobusnih linija 214 i 235.

3. Ovaj Zaključak dostavlja se Zagrebačkom električnom tramvaju d.o.o. na daljnje postupanje.


Ad. 11- Prijedlog zaključka o očitovanju o prijedlogu uspostave jednosmjerne regulacije prometa sa obilježavanjem uzdužnog parkirališta u Ulici krušaka i Ulici borova
Predsjednik pojašnjava Prijedlog zaključka te kaže da smo isti predložili temeljem Zaključka  Vijeća Mjesnog odbora Čulinec te otvara raspravu.
H. Tomić kaže da se boji za sigurnost djece te smatra da je učestalo sporiji promet u dvosmjernim ulicama u odnosu na jednosmjerne. 
D. Škarić obrazlaže Zaključak VMO Čulinec te ističe da se uvođenjem jednosmjernog prometa u Ulici krušaka i Ulici borova osiguralo 20 parkirnih mjesta.
U daljnjoj raspravi sudjeluju: A. Bošnjaković, I. Forgač H. Tomić i D. Škarić.
Predsjednik daje na glasovanje Prijedlog zaključka. 

Vijeće jednoglasno donosi.


Z A K L J U Č A K 
o očitovanju o prijedlogu uspostave jednosmjerne regulacije prometa
sa obilježavanjem uzdužnog parkirališta u Ulici krušaka i Ulici borova


1. Razmotren je dopis Gradskog ureda za obnovu, izgradnju, prostorno uređenje, graditeljstvo, komunalne poslove i promet Klasa: 340-08/21-002/1547, Urbroj: 251-10-41-1/003-22-6 od 3. ožujka 2023. sa priloženim skicama i Zaključak o očitovanju o uspostavi jednosmjerne regulacije prometa s obilježavanjem uzdužnog parkirališta u Ulici krušaka i Ulici borova donesen na 24. sjednici Vijeća Mjesnog odbora Čulinec, 28. travnja 2023.

1. Vijeće je, temeljem Zaključka Vijeća Mjesnog odbora Čulinec, suglasno s prijedlogom jednosmjerne regulacije prometa sa obilježavanjem uzdužnog parkiranja u Ulici krušaka i Ulici  borova.

1. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


Ad. 12- Donošenje zaključka o zahtjevu tvrtke Apeks d.o.o. kojim traže suglasnost za uređenje površine k.č. 8705/25 k.o. Dubrava (Ulica platana 10a).
Predsjednik pojašnjava točku dnevno reda  te otvara raspravu.
I. Totić smatra da trebamo podržati Zaključak VMO Novi Retkovec te tražiti pojašnjenje činjeničnog  stanja predmetnog zahtjeva kako bi se Vijeće o istom moglo naknadno očitovati. 
Predsjednik smatra prijedlog opravdanim te ovakav prijedlog daje na glasovanje.
Nakon provedenog glasovanja, Vijeće jednoglasno donosi

Z A K L J U Č A K
o davanju mišljenja na zahtjev za kupnju ili
najam radi uređenja i korištenja površine k.č.br. 8705/25 k.o. Dubrava
 

1. Razmotren je zahtjev tvrtke Apeks d.o.o. iz Zagreba, Ulica brijestova 44 za kupnju ili najam površine k.č.br. 8705/25 k.o. Dubrava u vlasništvu Grada Zagreba.
 
1. Temeljem Zaključka Vijeća Mjesnog odbora Novi Retkovec donesenog na 23. sjednici, 25. travnja 2023. godine, traži se dodatno utvrđivanje i pojašnjenje činjeničnog stanja  predmetnog zahtjeva kako bi se Vijeće o istom moglo naknadno očitovati.

1. Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.


Ad. 13- Prijedlog zaključka o prometnom rješenju izlaza iz ulice/odvojka Ulice kneza Branimira (između Južne i Pehljinske ulice)  na Ulicu kneza Branimira
Predsjednik pojašnjava točku dnevno reda  te otvara raspravu.
Bez rasprave, Vijeće jednoglasno donosi. 
Z A K L J U Č A K
o prometnom rješenju izlaza iz ulice – odvojka Ulice kneza Branimira /između Južne i Pehljinske/ na Ulicu kneza Branimira


1. Razmotren je Zaključak Vijeća Mjesnog odbora „30. svibnja 1990.“ donesen na 23. sjednici, 25. travnja 2023. kojim se  predlaže iznalaženje odgovarajućeg prometnog rješenja izlaza neimenovane slijepe ulice - odvojka Ulice kneza Branimira između Južne i Pehljinske, od k.br. 147 do k.br. 159 na Ulicu kneza Branimira kako za pješake tako i za automobile. Predlaže se postavljanje horizontalne i vertikalne signalizacije te izmještanje autobusne stanice čime bi se postigla bolja preglednost pri izlazu iz odvojka na Branimirovu ulicu.

       2. Vijeće predlaže nadležnom Gradskom uredu da izvrši očevid i iznađe odgovarajuće rješenje kako bi se poboljšala prometna  sigurnost odnosno omogućio sigurniji izlazak na Ulicu kneza Branimira te Vijeće obavijesti o učinjenom. 

  3.   Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


Ad. 14- Prijedlog zaključka o prijedlogu postavljanja dodatnih stupića uz OŠ Retkovec
Predsjednik pojašnjava točku dnevno reda  te otvara raspravu.
H. Tomić slaže se da je sigurnost djece najvažnija, ali isto tako smatra da postava dodatnih stupića uz  OŠ Retkovec možda nije najbolje rješenje za povećanje  sigurnosti  djece koja prelaze cestu zbog smanjene vidljivosti.   Smatra da je treba uputiti nadležnom gradskom uredu da iznađe najbolje prometno rješenje.
U daljnjoj raspravi sudjeluju H. Tomić i A. Friganović.

Predsjednik daje Prijedlog zaključka na glasovanje s predloženom izmjenom.
Nakon provedenog glasovanja, Vijeće jednoglasno donosi


Z A K L J U Č A K
o prijedlogu postavljanja dodatnih stupića uz OŠ Retkovec


1. Razmotren je Zaključak Vijeća Mjesnog odbora Novi Retkovec, donesen na 23. sjednici, 25. travnja 2023. kojim se  predlaže postavljanje dodatnih stupića na pločniku kod pješačkih prijelaza uz Osnovnu školu Retkovec radi povećanja sigurnosti djece koja prelaze cestu jer je smanjena vidljivost drugim sudionicima u prometu zbog parkiranih automobila na prostoru uz pješački prijelaz. 

       2. Vijeće prijedlog smatra opravdanim te nadležnom Gradskom uredu predlaže da po obavljenom očevidu, radi povećanja sigurnosti djece i ostalih sudionika u prometu, iznađe najbolje rješenje te obavijesti Vijeće o učinjenom.

  3.   Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


Ad. 15- .  Prijedlog zaključka o prijedlogu lokacija za sadnju drveća i ozelenjavanje javnih površina na području Mjesnog odbora Donja Dubrava
Predsjednik  otvara raspravu o Prijedlogu zaključka.
Bez rasprave, Vijeće jednoglasno donosi

Z A K L J U Č A K
o prijedlogu lokacija za sadnju drveća i ozelenjavanje javnih površina 
na području Mjesnog odbora Donja Dubrava


1.  Razmotren je Zaključak Vijeća Mjesnog odbora Donja Dubrava donesen na 24. sjednici
     21. travnja  2023. o prijedlogu lokacija za sadnju drveća i ozelenjavanje javnih površina
     na području Gradske četvrti Donja Dubrava i to:
       - zapuštena površina na prostoru između Bačke i Banatske ulice
       - Štefanovečki zavoj I.- na uglu s Ulicom kneza Branimira
       - zelena površina između trgovačke kuće Eurospin i Ulice kneza Branimira
      -  Ulica Dubrava, ispred poliklinike Labplus 

2.  Vijeće predlaže nadležnom Gradskom uredu da izvrši očevid  te po obavljenom očevidu 
      utvrdi mogućnost realizacije traženih zahtjeva te obavijesti Vijeće o učinjenom.

 3.   Ovaj Zaključak dostavlja se Gradskom uredu za obnovu, izgradnju, prostorno uređenje,
      graditeljstvo, komunalne poslove i promet na daljnje postupanje.


Ad. 16-. Prijedlog zaključka o zahtjevu stanara kojim traže postavljanje stupića ili  iscrtavanje oznaka zabrane parkiranja ispred zgrade Dubrava 76
Predsjednik  otvara raspravu o Prijedlogu zaključka.
Bez rasprave, Vijeće jednoglasno donosi


Z A K L J U Č A K
o zahtjevu stanara za postavljanje stupića ili iscrtavanje
 oznaka zabrane parkiranja ispred stambene zgrade Dubrava 76 


1.  Razmotren je Zaključak Vijeća Mjesnog odbora „Ivan Mažuranić“ donesen na 26. sjednici 10. svibnja 2023. o zahtjevu stanara zgrade Dubrava 76, kojim traže postavljanje stupića ili iscrtavanje znak zabrane parkiranja ispred ulaza stambene zgrade Dubrava 76. Naime stanarima je svakodnevni problem izlazak s parkirališta predviđenog za stanare zgrade na ulicu Dubrava 76 obzirom  da su ispred zgrade učestalo parkirana  vozila koja im onemogućuju kolni ulaz/izlaz iz stambene zgrade (fotografije u prilogu).

2.  Vijeće predlaže nadležnom Gradskom uredu da po obavljenom očevidu utvrdi mogućnost
     realizacije traženih zahtjeva stanara te obavijesti Vijeće o učinjenom.

 3.   Ovaj Zaključak dostavlja se Gradskom uredu za obnovu, izgradnju, prostorno uređenje,
       graditeljstvo, komunalne poslove i promet na daljnje postupanje.


Ad 17 - Pitanja, prijedlozi i obavijesti
Predsjednik daje članovim Vijeća obavijesti o zaprimljenim očitovanjima na zaključke prethodnih sjednica i vijećnička pitanja te ih informira o obilježavanju Dana državnosti. 
Poziva sve vijećnike povodom Dana državnosti da 30. svibnja 2023. prisustvuju polaganju vijenaca kod spomenika poginulim hrvatskim braniteljima ispred Narodnog sveučilišta Dubrava, a  isto tako MO „30. svibnja 1990.“ obilježit će isti dan  Dan mjesnog odbora i Dan državnosti uz prigodni program. 
Obavještava prisutne da je pročelnik GU za mjesnu samoupravu, civilnu zaštitu i sigurnost uveo tjedne koordinaciju, a vezano za provedbu planova komunalnih aktivnosti za predsjednike VGČ i voditelje Podružnica.
I. Totić postavlja pitanje za Zrinjevac: „Na području MO Trnava trava je narasla cca pola metra te  kad Zrinjevac planira  izići na teren i izvršiti radove održavanja javnih zelenih površina. 
Predsjednik upućuje prisutne da se vijećnička pitanja ubuduće  postavljaju  u pisanom obliku sukladno Poslovniku. 
I. Forgač kaže da je u ulici Resnički gaj, otprilike na pola puta između I. Trnave i kružnog toka u Resničkom gaju potrebno  označiti pješački prijelaz kako bi se zaštitili pješaci, naročito djeca. Predlažem da se to učini na mjestu gdje su koncentrirane stambene zgrade s južne strani ulice.
I. Forgač obavještava da građani Trnave učestalo ukazuju na problem velikih kašnjenja i nenajavljenih otkazivanja pojedinih polazaka autobusne linije 215 Kvaternikov trg-Trnava te postavlja vijećničko pitanje  „zbog čega predmetna autobusna linija neredovito prometuje i kasni“.
I. Forgač obavještava da je okretište autobusa u Trnavi bez odgovarajuće prometne regulacije. Kaže da je broj vozila na okretištu sve veći, a kako nema prometne regulacije, automobili prometuju u oba smjera kružnog toka i dovode u opasnost sebe i druge vozače. Dodaje da je u prethodnom mandatu Vijeća Građanska inicijativa Trnava ukazala je na problem, međutim odgovoreno je da će se to riješiti probijanjem ceste od okretišta Trnava do II. Čulinca. S obzirom da imovinsko pravni odnosi na trasi ceste još nisu riješeni i ne zna se kada će biti predlaže da se pristupi ugradnji odgovarajuće prometne regulacije na okretištu.“	
I. Forgač također predlaže da se uputi vijećničko pitanje kojim se predlaže da se  na spoju Vraničke ulice i ulice Valunske ploče postavi  prometnu signalizaciju obaveznog zaustavljanja.
A. Bošnjakavić izražava nezadovoljstvo obzirom da nije dobio odgovore na svoja vijećnička pitanja, a pogotovo u svezi rasklimanih golova na igralištu kod MO „30. svibnja 1990.“
N. Horvatić izražava nezadovoljstvo u svezi odvoza biootpada na Štefanovečkom zavoju, navodi da je Čistoća otpad odvezla,  ali neposredno nakon toga opet su stali s odvozom. Dodaje da obitelj koja tamo živi  dobila  povratnu informaciju od Čistoće da  organizacijski i tehnički nije moguće da se na toj lokaciji redoviti otpad odvozi. 
M. Božić kaže da je na zadnjoj sjednici postavila pitanje kojim traži da se uputi kritika prema Hrvatskim željeznicama obzirom je zemljište oko pruge zapušteno i obraslo. Smatra da su HŽ kao i njihovi  kooperanti  dužni održavati  zemljište u svom vlasništvu, a  pogotovo na frekventnim mjestima gdje učestalo prolaze djeca i ljudi starije životne dobi.
A. Kavur pita  što je s postavljanjem stupića ispred nogometnog igrališta Trnava.
M. Nakić kaže da je isto bilo uvršteno u PKA.
A. Kavur traži da se postavi zvučna signalizacija na prijelaz iz Trnave u Štefanovečku ulici za slijepe i slabovidne osobe.
N. Marija kaže da još nismo dobili na taj Zaključak odgovor, uputit ćemo Požurnicu.
Budući da više nije bilo pitanja i prijedloga, predsjednik zaključuje sjednicu u 18,05 sati. 





KLASA: 024-08/23-002/152				
URBROJ: 251-13-11-4/005-23-9
Zagreb, 23. svibnja 2023.


Zapisnik sastavila:
Marijana Lepur, v.r.

Predsjednik
Vijeća Gradske četvrti
  Donja Dubrava
                                                                                                  Trpimir Majcan, prof., v.r.

